  Майя Бывальцева Владимир Путин Ижкарын улӥсь Олег Вдовинэз данъяз, со 2017-тӥ арын шуркынмонэ Ижкарысь Удмурт урамысь юрт куашкан дыръя нылпиез утиз. Со пумысен косэт (указ) 24-тӥ пӧсьтолэзе юнматэмын. Лэсьтӥськонъя техникумлэн информатикая кабинетысьтыз инженер Олег Вдовин «За спасение погибавших» медаль басьтоз. Тодэ вайытом, 2017-тӥ арын 9-тӥ шуркынмонэ Удмурт урамысь 261 номеро юртын чагыр эстӥськон пуштӥз, соин сэрен укмыс этажъем коркалэн одӥгез секциез быдэсак куашказ. Со дыре Олег Вдовин урамын вал, но пуштон бере кин ке улэпез вань на малпаса, подъездэ пыриз. Воргорон тодаз вайиз, кызьы со тямысэтӥ этажын пуштон тулкымен ишкалтэм ӧс азьын дугдӥз. Ӧс усьтэмын вал, пырисько, уд оске: тани туалет, ванна, выж, нош паллян палаз пась но арматуралэн кылем-мылемез. Эшшо кин ке йыгаське. Ӧсэ кин ке йыгаське! Олег ВдовинТулъяськем ӧс сьӧрын 13 аресъем пияш вылэм. Борддор борды пыдыныз пыкиськыса, Вдовин ӧсэз ишкалтӥз, быдэ вуымтэлы аслэсьтыз куртказэ дӥсяз но ураме поттӥз. Юртлэн люкетэз куашкам сэрен сизьым адями быриз. Учыръя янгыше уськытэм 27 аресъем воргоронэз 2018-тӥ арын южтолэзе психаитрия диспансере выжтӥзы.  Олег Вдовин спас единственного сына погибшего при взрыве сотрудника МВД Тегъёс: Мерлык Шимучыръёс Ижкар ВладимирПутин Удмуртия данъетъёс  